Keskittymiä käsittelevän neuvoa-antavan komitean 71. kokouksessaan 18. marraskuuta 1999 antama Lausunto asiaan COMP/M.1601 - Allied Signal/Honeywell - liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 164 , 07/06/2001 s. 0005 - 0005



Keskittymiä käsittelevän neuvoa-antavan komitean 71. kokouksessaan 18. marraskuuta 1999 antama Lausunto asiaan COMP/M.1601 - Allied Signal/Honeywell - liittyvästä alustavasta päätösluonnoksesta (2001/C 164/03) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu toimenpide muodostaa (a) sulautuma-asetuksen 3 artiklan 1 kohdan a alakohdassa tarkoitetun keskittymän ja (b) sillä on yhteisönlaajuista ulottuvuutta. 2. Neuvoa-antava komitea on komission kanssa samaa mieltä siitä, että a) avioniikka-ala voidaan jakaa seuraaviin segmentteihin: lentoliikenne, alueellinen/liikelentoliikenne, yleisilmailu, helikopterit sekä sotilas- ja avaruussovellukset; b) lentoliikenteen sekä alueellisen/liikelentoliikenteen segmenteillä ACAS-prosessoreiden ja moodi S -toisiotutkavastainten osalta ei tarviste tehdä ratkaisua siitä, kuuluvatko ne eri tuotemarkkinoille; c) CMU-laitteet ja ACARS-järjestelmät kuuluvat samoille tuotemarkkinoille; d) alueellisen/liikelentoliikenteen segmentillä käytettävät säätutkat ja siviilihelikoptereissa käytettävät säätutkat mudostavat erilliset tuotemarkkinat; e) muiden avioniikkatuotteiden (esimerkiksi GPS- ja IRS-järjestelmien) osalta ei tarviste päättää, onko niitä pidettävä erilisinä tuotemarkkinoina; f) IHAS-järjestelmälle on tulevaisuudessa markkinat; g) TAWS-järjestelmä muodostaa erilliset tuotemarkkinat. 3. Neuvoa-antava komitea on komission kanssa samaa mieltä siitä, että avioniikkatuotteiden kannalta merkitykselliset maantieteelliset markkinat ovat maailmanlaajuiset. 4. Neuvoa-antava komitea on komission kanssa samaa mieltä siitä, että: a) voidaan vakavasti epäillä toimenpiteen johtavan määräävän aseman syntymiseen lentoliikenteen segmentin ACAS-prosessoreiden ja moodi S -toisiotutkavastainten markkinoilla; b) voidaan vakavasti epäillä toimenpiteen johtavan määräävän aseman syntymiseen alueellisen/liikelentoliikenteen segmentin ACAS-prosessoreiden ja moodi S -toisiotutkavastainten markkinoilla; c) toimenpide ei johda määräävän aseman syntymiseen tai vahvistumiseen CMU-laitteiden ja ACARS-järjestelmien markkinoilla; d) toimenpide ei johda määräävän aseman syntymiseen tai vahvistumiseen säätutkien markkinoilla alueellisen/liikelentoliikenteen segmentillä; e) voidaan vakavasti epäillä toimenpiteen vahvistavan määräävää asemaa siviilihelikopterien säätutkamarkkinoilla; f) voidaan vakavasti epäillä toimenpiteen vahvistavan määräävää asemaa lentoliikenteen, alueellisen/liikelentoliikenteen ja yleisilmailun segmenttien TAWS-järjestelmien markkinoilla sekä johtavan määräävän aseman syntymiseen IHAS-järjestelmien tulevilla markkinoilla. 5. Neuvoa-antava komitea on komission kanssa samaa mieltä siitä, että ilmoituksen tehneiden osapuolten antamat sitoumukset riittävät poistamaan ilmoitetun toimenpiteen aiheuttamat kilpailuongelmat. 6. Neuvoa-antava komitea on komission kanssa samaa mieltä siitä, että mikäli sitoumuksiin sisältyviä ehtoja noudatetaan täysin, ilmoitettu toimenpide soveltuu yhteismarkinoilla ja ETA-sopimuksen toimintaan. 7. Neuvoa-antava komitea kehottaa komissiota ottamaan huomioon kaikki muut jäsenvaltioiden keskustelussa esille tuomat asiat erityisesti avioniikkatuotteiden ja muiden kuin avioniikkatuotteiden muodostamien tuotekokonaisuuksien osalta. 8. Neuvoa-antava komitea suosittelee tämän lausunnon julkaisemista Euroopan yhteisöjen virallisessa lehdessä.